Page:Beowulf (Wyatt).djvu/148

124 ūp ofer ēg-clif, þǣr þæt eorl-weorod morgen-longne dægmōd-gīomor sæt, bord-hæbbende,bēga on wēnum, ende-dōgoresond eft-cymes lēofes monnes.Lȳt swīgode nīwra spella,sē ðe næs gerād, ac hē sōðlīcesægde ofer ealle: “Nū is wil-geofaWedra lēoda, dryhten Gēata,dēað-bedde fæst, wunað wæl-restewyrmes dǣdum. Him on efn ligeðealdor-gewinna siex-bennum sēoc;sweorde ne meahte on ðām āglǣceanænige þinga wunde gewyrcean.Wīglāf siteð ofer Bīowulfe,byre Wihstānes, eorl ofer ōðrumunlifigendum, healdeð hige-mǣðum *hēafod-wearde lēofes ond lāðes.Nū ys lēodum wēn orleg-hwīle,syððan under[ne] Froncum ond Frȳsumfyll cyninges wīde weorðeð.Wæs sīo wrōht scepen heard wið Hūgas,syððan Higelāc cwōm faran flot-hergeon Frēsna land, þǣr hyne Hetwarehilde gehnǣgdon, elne geēodon,mid ofer-mægene, þæt se byrn-wigabūgan sceolde, fēoll on fēðan;nalles frætwe geaf ealdor dugoðe.Ūs wæs ā syððan